Ønskes kjøpt: Havplast! | FINN.no
Plast i havet har blitt et kjempeproblem. Vi ville se om vi kunne bidra litt i oppryddingen – ved å lage en markedsplass for havplast.
Vi i FINN elsker alt som er brukt, men havplasten er det litt verre å elske. Den er det nemlig ingen som vil ha. Derfor tenkte vi: Kanskje det hjelper med et slags pantesystem? I begynnelsen av juni la vi derfor ut en Ønskes kjøpt-annonse hvor vi ba folk om å samle og selge oss havplast. Deretter sendte vi 6000 sekker rundt om i landet, og ba folk fylle dem med havplast. Hvis de leverte sekkene til gjenvinning og sendte oss et bilde av det, fikk de 100 kroner i betaling for jobben.
Her kan dere se den opprinnelige Ønskes kjøpt: Havplast annonsen på FINN. Der står alt du trenger å vite om prosjektet! Etter at vi gikk tom for poser sendte vi stafettpinnen videre til våre venner i Storebrand. I løpet av sommeren har de sendt ut 2500 sekker. Vi oppfordret alle til å ta bilde av ryddingen og dele bildene på Instagram. Her er noen av bidragene!